
[bookmark: _Hlk58956527]Pirkimo sąlygų 3 priedas

MOKSLO PASKIRTIES PASTATŲ J. BASANAVIČIAUS G. 7, UKMERGĖ IR VAIŽGANTO G. 44, UKMERGĖ REKONSTRUKCIJOS, SIEKIANT PADIDINTI PASTATO PRIEINAMUMĄ, RANGOS DARBŲ PIRKIMAS

2 PIRKIMO DALIS
Dukstynos pagrindinės mokyklos (Vaižganto g. 44, Ukmergė) rekonstravimo rangos darbai

TECHNINĖ SPECIFIKACIJA

1. Užsakovas: Ukmergės rajono savivaldybės administracija, adresas Kęstučio a. 3, LT-20114, Ukmergė.
2. Statybos rūšis: rekonstravimas.
3. Statybos vieta: Vaižganto g. 44 Ukmergė.
4. [bookmark: _Hlk175234192][bookmark: _Hlk196211588][bookmark: _Hlk175234286][bookmark: _Hlk200528314]Darbų tikslas: vadovaujantis UAB  „INŽINERINGAS“ 2025 m. parengtu  techniniu projektu Nr.CPO290489 „Mokslo paskirties pastato, Vaižganto g. 44 Ukmergėje, rekonstravimo, siekiant padidinti pastato prieinamumą, techninis projektas“ numatoma įgyvendinti rajoninės pažangos priemones skirtas padidinti ugdymo prieinamumą atskirtį patiriantiems vaikams. Visas mokyklos pastatas pritaikomas laisvai ir savarankiškai į jį patekti ir po jį judėti įvairių fizinių galimybių asmenims. Įrengiamas žmonėms su negalia (toliau – ŽN) liftas, įrengiami vaizdinio kontrasto ir taktiliniai žymėjimai pastate ir sklype, įrengiama ŽN automobilių parkavimo vieta, sutvarkomos ŽN judėjimo takų dangos. 
5. Pirkimo objektas: 
5.1. Mokslo paskirties pastato, Vaižganto g. 44 Ukmergėje, siekiant padidinti pastato prieinamumą, rekonstravimo darbai, pagal UAB „INŽINERINGAS“ 2025 m. parengtą techninį projektą Nr. CPO290489 „Mokslo paskirties pastato, Vaižganto g. 44 Ukmergėje, rekonstravimo, siekiant padidinti pastato prieinamumą, techninis projektas“  (toliau – Techninis projektas).
5.2. Projekte numatomos šios prieinamumą didinančios priemonės:
· Mokyklos teritorijoje esančioje asfaltuotoje aikštelėje numatyta įrengti viena betoninių trinkelių, A tipo neįgaliųjų automobilių stovėjimo vieta tinkama mikroautobusams;
· Nuo išlaipinimo aikštelės iki įėjimų į pastatą takas turi būti nužymėtas kryptį rodančiais taktiliniais indikatoriais. Įrengiami betoninių trinkelių taktiliniai takai su vejos borteliais nuo mokyklos pastato iki sporto aikštyno, asfaltbetonio danga išpjaunama į jų vietą montuojamos taktilinės betoninės trinkelės, taipogi įrengiami taktiliniai indikatoriai sklypo pietinėje pusėje esančiame pėsčiųjų take. Takams įrengiamas naujas pagrindas. Montuojami betoniniai vejos borteliai (įbetonuojami). Visi pėsčiųjų takai turi būti lygūs, su minimaliais nuolydžiais lietaus vandeniui nutekėti, lygių skirtumai ir nelygumai negali būti didesni nei 2cm;
· [bookmark: _Hlk199409556]Pastato išorėje įrengiamas liftas, keliantis į visus pastato aukštus, skirtas padidinti žmonių su judėjimo negalia prieinamumą;
· Įrengiamos trys (kiekviename statinio aukšte) su atskiru įėjimu, pritaikytos žmonėms su negalia WC patalpos. Įrengiami praustuvė, unitazas, dušo zonoje reikalingi prietaisai, pagalbiniai turėklai, sulankstoma dušo kėdė, muilo dozatorius, popierinių rankšluosčių, dozatorius, trapas, šalia dušo įrengiamas nerūdijančio plieno rankšluosčių džiovintuvas; 
· Pašalinamos visos kliūtys (slenksčiai, laipteliai, aukščių perkritimai) judėjimui dėl grindų aukščių skirtumų. Visuose aukštų klasėse esančios medinės pakopos demontuojamos neatitinkančios universalaus dizaino reikalavimų. Vietose kuriuose buvo demontuotos pakopos įrengiama klijuojama PVC danga; 
· Paženklintos laiptų pirmos ir paskutinės pakopos, prieš laiptus įrengiami įspėjamieji taktilinių kauburėlių ploteliai; Kiekvienų laiptų pradžioje, pabaigoje, panduso pradžioje, pabaigoje, bei ten kur pandusas keičia kryptį įrengiami taktiliniai indikatoriai.
· Platinamos durys į klases ir mokymo kabinetus, neatitinkančios universalaus dizaino reikalavimų, juose suvienodinant grindų lygį. Visose klasėse, mokymo kabinetuose, bendro naudojimo patalpose demontuojamos esamos vidaus durys, vietoj jų sumontuojamos naujos skydinės durys, rakinamos, MDF plokštumos, su medine/MDF
stakta (durų žiniaraštis pateiktas SA/dalyje). Esamos durų angos išvalomos, prieš montuojant naujas vidaus duris.
· Visos bendro naudojimo patalpos (valgykla, biblioteka, aktų salė, sporto salė ir pan.) turi būti lengvai prieinamos įvairių negalių turintiems asmenims. Valgykloje įrengiama praustuvė su prisitraukimo turėklu pritaikoma ŽN poreikiams. Aktų salėje įrengiamas ŽN keltuvas patekimui ant scenos; 
· Įrengtas žymėjimas regos sutrikimų turintiems asmenims (taktiliniai kabinetų numeriai ir pavadinimai, aukštų planai, lifto iškvietimo ir valdymo mygtukai), Numatomas nenutrūkstantis spalvinis-taktilinis krypties žymėjimas grindyse vedantis nuo pagrindinio įėjimo iki lifto iškvietimo mygtuko. Vidinės įgilintos kojų valymo grotelės numatomos kaip įspėjamasis paviršius; 
· Mokyklos teritorijoje esantys pėsčiųjų takai tarp mokyklos pastato ir lauko edukacinių erdvių , taip pat ir tarp neįgaliųjų parkavimo vietos, bei įėjimo į mokyklos pastatą turi būti pritaikyti asmenims su judėjimo negale, judantiems neįgaliojo vežimėliu, ar kurių judėjimo galimybės apsunkintos dėl kitų priežasčių; 
· Pažymėtos neįgaliųjų transporto priemonių parkavimo vietos.
[bookmark: _Hlk109389275]Kiti darbai:
· Darbo projekto parengimas;
· Statybos darbų technologijos projekto parengimas;
· Kontrolinių - geodezinių nuotraukų parengimas;
· Įrenginių, gaminių naudojimo instrukcijų lietuvių kalba parengimas;
· [bookmark: _Hlk67905750]Privalomų pažymų (pagal būtinumą) ir kitos išpildomosios dokumentacijos parengimas;
· Kadastrinių matavimų bylų parengimas.
5.3. Detalesnį darbų aprašymą ir orientacinius kiekius žiūrėti techniniame projekte.
6. Darbų atlikimo laikas:
Darbai bus vykdomi atlikus pirkimą ir pasirašius sutartį su Rangovu. Statybos darbų trukmė – 6 mėnesiai nuo statybvietės perdavimo-priėmimo akto pasirašymo dienos. 
7. Darbų organizavimas:
7.1. Užsakovas perduos Rangovui statybvietę ir jos valdymo teisę Šalims pasirašant Statybvietės perdavimo - priėmimo aktą STR1.06.01:2016 „Statybos darbai. Statinio statybos priežiūra“ nustatyta tvarka;
7.2.  Paskirs Statinio statybos techninės priežiūros vadovą.
8. Reikalavimai Rangovui:
8.1. Rangovas privalo įrengti nuolatines informacijos lenteles ant bendrojo ugdymo įstaigų, dalyvaujančių projekte, pastatų sienų – „Dukstynos“ pagrindinė mokykla, adresu Vaižganto g. 44, Ukmergė prie pagrindinių įėjimų į pastatus, visuomenei gerai matomose vietose. Ilgalaikėse informacinėse lentelėse bus pateikiama informacija apie projektą (įtraukiant projekto pavadinimo santrumpą, projekto tikslą ir rezultatus), bus paskelbta apie Europos Sąjungos finansavimą ir bus naudojama Europos Sąjungos emblema.
Nuolatinės informacinės lentelės gaminamos iš patvarių, atmosferos poveikiui atsparių medžiagų. Nuolatinių informacinių lentelių medžiagiškumas, išmatavimai, dizainas ir tekstas iš anksto derinami atskirai su užsakovu.
8.2. Rangovas, atlikdamas numatytus darbus, vykdo darbdavio pareigas ir įsipareigoja garantuoti saugų darbą, elektrosaugą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų; 
8.3. Iki žemės darbų pradžios sklype, kuriam nustatytos specialiosios žemės naudojimo sąlygos, ir šalia sklypo esančių inžinerinių tinklų apsaugos zonose rangovas privalo iškviesti į vietą inžinerinius tinklus eksploatuojančių (komunalines paslaugas tiekiančių) įmonių atstovus. 
8.4.	Už naudojamų medžiagų ir atliktų darbų kokybę atsako Rangovas;  
8.5.	Rangovas privalo įsivertinti visus reikalingus darbus, medžiagas bei įrangą, užtikrindamas, kad visi darbai pagal techninę specifikaciją ir Techninį projektą būtų tinkamai atlikti. 
8.6.	Rangovas per 10 (dešimt) darbo dienų nuo Sutarties įsigaliojimo dienos pateikia: 
8.6.1. kalendorinį darbų vykdymo grafiką;
8.6.2. užpildytas lokalines sąmatas.
8.7.	 Kalendorinį darbų vykdymo grafiką ir lokalines sąmatas suderina ir patvirtina Sutarties Šalių įgalioti atstovai. 
8.8. Tarpiniam mokėjimui gauti, Rangovas privalo pateikti Užsakovui atliktų darbų akto du egzempliorius, Pažymos apie atliktų darbų vertę du egzempliorius ir PVM sąskaitą faktūrą, pagal sustambintų veiklų sąrašą. Visi dokumentai turi būti pasirašyti  techninio prižiūrėtojo.
8.9 Atliktiems darbams bus taikomas garantinis terminas, numatytas CK.
9. Esminiai reikalavimai: 
9.1. Atliekant darbus, Rangovas privalo vadovautis Statybos įstatymu, galiojančiais statybos techniniais reglamentais bei kitais teisės aktais, reglamentuojančiais statybos veiklą (normomis, taisyklėmis) bei Techniniu projektu.
9.2. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (2024 m. sausio 16 d. įsakymas Nr. D1-17) 2 priedu Minimalūs aplinkos apsaugos kriterijai, kai perkamos pastatų remonto paslaugos, statyboje naudojamos statybinės medžiagos turi atitikti minimalius aplinkos apsaugos kriterijus (XIII skyrius „Statybinės medžiagos“) ir kad kiti su pastato remontu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“).

PRIDEDAMA: 
1. Techninio projekto elektroninė versija – pateikiama atskirame faile PDF formate.

